section_heading: Povijest
paragraph_text: Joan Crawford je bila potpuno drugačija gej ikona od Judy Garland zbog svog snažnog karaktera "besmrtnice" i "zle" žene Hollywooda. Od glumica "zlatnog Hollywooda" tu su još i Bette Davis, Marilyn Monroe, Greta Garbo, te vjerojatno najveća dycon svih vremena - Marlene Dietrich, za koju se pričalo da je "ionako bila više lezbijka nego bilo što drugo". Joan Crawford je naslijedila Joan Collins zahvaljujući liku Alexis i kultnoj Dinasty, seriji koja je ujedno i gej simbol 80ih godina, zahvaljujući prvom gej liku u tzv. "dnevnim sapunicama", Stephenu. Reaganove osamdesete, zajedno uz HIV/AIDS mogu se smatrati kao najgore razdoblje u novijoj gej povijesti, a lik moćne Alexis, koji je podržavao i stajao uz sina Stephena, a sve odigrano u okruženju s tada najmodernijim kostimima, idealna su kombinacija što je gej publika osamdesetih mogla dobiti. Zahvaljujući upravo Dinastiji, a kasnije i Merlose Placeu, Aaron Spelling je također smatran kao neka vrsta gej ikone.